AQSh IShIDning Suriyadagi janglar vaqtida asirga olingan 1800 jangarisini panjara ortida ushlab turibdi. Bu haqda AQSh prezidenti Donald Tramp aytib o‘tdi. Trampning ta’kidlashicha, ayni vaqtda 1,8 ming jangari qo‘lga olingan va ulardan aksariyati Yevropa davlatlari fuqarolari hisoblangani sababli AQSh ular bilan nima qilishga boshi qotgan. Shu sababli Tramp Yevropani vaziyatni hal qilishda “yordam bermaslikda” va o‘z fuqarolarini qaytarib olmayotganlikda aybladi. Avvalroq Tramp bunday jangarilarni ozodlikka qo‘yib yuborish bilan tahdid qilgan. “Bizda Suriyadagi xalifalikni 100 foiz yo‘q qilish bo‘yicha olib borgan oxirgi janglarimizda asirga olingan 1,8 ming jangari bor. Hozir bu xavfli mahbuslar bilan nima qilish borasida qaror qabul qilinmoqda. Yevropa davlatlari mutlaq yordam bermayaptilar, vaholanki bu ularning manfaatlari yo‘lida qilingandi”, deb yozgan Tramp tvitterda.